
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 230 

19 Σεπτεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

181. Καθιέρωση δημόσιας εορτής τοπικής σημασίας για το 

Δημοτικό Διαμέρισμα Σκουληκαριάςτου Δήμου Γεωρ- 
γίου Καραϊσκάκη του Νομού Άρτας, προς τιμή του 
ήρωατου 1821, Γεωργίου Καραϊσκάκη. 1 

182. Διάρθρωση και αρμοδιότητες της Διεύθυνσης Ανά¬ 

πτυξης και Συντονισμού της Γ ενικής Γ ραμματείας 
Βιομηχανίας του Υπουργείου Ανάπτυξης. 2 

183. Ίδρυση της Ανδρώας Κοινοβιακής Ιεράς Μονής 

Αγίας Τριάδος του Δημοτικού Διαμερίσματος Κλη- 
ματιάς του Δήμου Θιναλίου του Νομού Κερκύρας, 
της Ιεράς Μητροπόλεως Κερκύρας, Παξών καιΔια- 
ποντίων Νήσων. 3 

184. Ίδρυση Γυναικείας Κοινοβιακής Ιεράς Μονής των 


Αγίων Νηπίων, στην περιοχή Πάνακτος του Δημοτι¬ 
κού Διαμερίσματος Πύλης του Δήμου Δερβενοχω¬ 
ρίων, του Νομού Βοιωτίας, της Ιεράς Μητροπόλεως 
Θη βών και Λεβαδείας. 4 

185. Ίδρυση Ενορίας του Ιερού Ναού των Αγίων Αποστό¬ 

λων του Οικισμού Αμφιθέας του Δήμου Πέτα του Νο¬ 
μού Άρτης, της Ιεράς Μητροπόλεως Άρτης. 5 

186. Ίδρυση Ενορίας του Ιερού Ναού Αγίου Νεκταρίου Άρ¬ 
γους Ορεστικού της Ιεράς Μητροπόλεως Καστοριάς. 6 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 181 
Καθιέρωση δημόσιας εορτής τοπικής σημασίας για το Δη¬ 
μοτικό Διαμέρισμα Σκουληκαριάς του Δήμου Γεωργίου 
Καραϊσκάκη του Νομού Άρτας, προς τιμή του ήρωα του 
1821, Γεωργίου Καραϊσκάκη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 1 του α.ν. 198/1967 "Περί τρόπου καθιερώσε- 
ως καιτελέσεως δημοσίων εορτών και τελετών και περί αντικα- 
ταστάσεως και καταργήσεως διατάξεων τίνων του α.ν. 
447/1937 ”περί τρόπου απονομής σεβασμού εις την Εθνικήν 
Σημαίαν και γενικώς τα Εθνικά Σύμβολα”" (Α215), 

β. του άρθρου μόνου του π.δ./τος 555/1977 "Περί βελτιώ- 
σεως διαδικασιών τίνων κατά την έκδοσιν διοικητικών πρά¬ 
ξεων επί αντικειμένων αρμοδιότητος Υπουργείων Εξωτερι¬ 


κών, Εθνικής Αμύνης, Εσωτερικών και Εθνικής Παιδείας και 
Θρησκευμάτων" (Α 184), 

γ. Τις διατάξεις του άρθρου 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώθηκε με 
το άρθρο πρώτο του π.δ/τος 63/2005 "Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα" (Α98). 

2. Την υπ’ αριθμ. ΔΙΔΚ/Φ.1/2/6139/23.3.2004 Κοινή Από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης "Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης" (Β 527). 

3. Το γεγονός ότι από τις διατάξεις του παρόντος διατάγ¬ 
ματος, δεν προκαλείται δαπάνη σε βάρος του κρατικού προ¬ 
ϋπολογισμού. 

4. Τη Δ 215/3.8.2005 γνωμοδότηση του Συμβουλίου της 
Επικράτειας, μεπρότασητου Υφυπουργού Εσωτερικών, Δη¬ 
μόσιας Διοίκησης και Αποκέντρωσης αποφασίζουμε: 

Άρθρο 1 

Η προτελευταία Κυριακή του Ιουλίου καθιερώνεται ως δη¬ 
μόσια εορτή τοπικής σημασίας για το Δημοτικό Διαμέρισμα 
Σκουληκαριάς του Δήμου Γεωργίου Καραϊσκάκη του Νομού 
Άρτας, προςτιμήτου ήρωατου 1821, Γεωργίου Καραϊσκάκη. 

Άρθρο 2 

Οι εκδηλώσεις του εορτασμού, οι οποίες θα γίνονται στο 
Δημοτικό Διαμέρισμα Σκουληκαριάς, περιλαμβάνουν γενικό 
σημαιοστολισμό από την 8η πρωινή μέχρι τη δύση του ηλίου 
της προτελευταίας Κυριακής του Ιουλίου και φωταγώγηση 
του δημοτικού καταστήματος και των λοιπών δημόσιων κτι¬ 
ρίων, από τη δύση του ηλίου της προτελευταίας Κυριακής του 
Ιουλίου μέχρι τις πρωινές ώρες της επομένης. 

Άρθρο 3 

Το πρόγραμμα των εορταστικών εκδηλώσεως καταρτί¬ 
ζεται με απόφαση του Νομάρχη Άρτας. 

Άρθρο 4 

Το παρόν διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ ΝΑΚΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. .182 

Διάρθρωση και αρμοδιότητες της Διεύθυνσης Ανάπτυξης και 
Συντονισμού της Γενικής Γραμματείας Βιομηχανίας του 
Υπουργείου Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του ν. 3325/2005 (ΦΕΚ Α’ 68) "Ίδρυση και λειτουργία βιο¬ 
μηχανικών - βιοτεχνικών εγκαταστάσεων στο πλαίσιο της αει¬ 
φόρου ανάπτυξης και άλλες διατάξεις" και ιδιαίτερα την παρ. 
1 του άρθρου 1 αυτού. 

2. Του π.δ 229/1986 (ΦΕΚ Α’ 96) "Σύσταση και οργάνωση της 
Γενικής Γραμματείας Βιομηχανίας" και του π.δ. 396/1989 
(ΦΕΚ Α' 172) "Οργανισμόςτης Γενικής Γραμματείας Βιομηχα¬ 
νίας" όπως συμπληρώθηκε και τροποποιήθηκε από το π.δ. 
189/1995 (ΦΕΚΑ'99). 

3. Το άρθρο 90 του π.δ. 63/2005 (ΦΕΚ Α’ 98) "Κωδικοποίηση 
της νομοθεσίας για την Κυβέρνηση και τα Κυβερνητικά όργανα". 

4. Το γεγονός ότι, από τις διατάξεις του παρόντος Διατάγ¬ 
ματος δεν προκαλείται δαπάνη σε βάρος του κρατικού προϋ¬ 
πολογισμού. 

5. Την υπ’ αριθμ. Δ 197/25.7.2005 γνωμοδότηση του Συμ¬ 
βουλίου της Επικράτειας, μετά από πρόταση του Υπουργού 
Ανάπτυξης, αποφασίζουμε: 

Άρθρο 1 

Διάρθρωση της Διεύθυνσης Ανάπτυξης και Συντονισμού 

Η συσταθείσα με το άρθρο 1 του ν. 3325/2005 (ΦΕΚ Α’ 68) 
Διεύθυνση Ανάπτυξης και Συντονισμού υπάγεται στη Γ ενική 
Διεύθυνση Στήριξης της Βιομηχανίας και διαρθρώνεται στα 
ακόλουθα Τμήματα: 

Α. Τμήμα Συντονισμού και Ελέγχου, 

Β. Τμήμα Επιμόρφωσης, 

Γ. Τμήμα Νομοθετικού Έργου και Κωδικοποίησης Νομοθε¬ 
σίας, 

Δ. Τμήμα χορήγησης μηχανολογικών αδειών. 

Άρθρο 2 

Οι αρμοδιότητες της Διεύθυνσης Ανάπτυξης και Συντονι¬ 
σμού κατανέμονται μεταξύ των τμημάτων της, ως εξής: 

1) Το Τμήμα Συντονισμού και Ελέγχου : 

α) Παρακολουθεί την εφαρμογή της βιομηχανικής νομοθε¬ 
σίας από τις Διευθύνσεις Ανάπτυξηςτων Νομαρχιακών Αυτο¬ 
διοικήσεων και τα Κέντρα Υποδοχής Επενδυτών (Κ.Υ.Ε.) κα¬ 
θώς και από τις Υπηρεσίες του Υπουργείου Ανάπτυξης, οι 
οποίες έχουν την αρμοδιότητα αδειοδότησης των δραστη¬ 
ριοτήτων που υπάγονται στις διατάξεις του ν.3325/2005. 

β) Παρεμβαίνει επιτελικά, εφόσον απαιτείται, με την έκδο¬ 
ση εγκυκλίων ή οδηγιών και προβαίνει σε όλες τις απαραίτη¬ 
τες ενέργειες προκειμένου να επιτυγχάνεται η συνεχής βελ¬ 
τίωση του συστήματος αδειοδότησης των δραστηριοτήτων 
του ν. 3325/2005 καθώς και η βελτίωση του επιχειρηματικού 
περιβάλλοντος. 

γ) Παρακολουθεί τη διαδικασία που ακολουθείται από τις 
Διευθύνσεις Ανάπτυξης των Νομαρχιακών Αυτοδιοικήσεων 
και τα Κ.Υ.Ε και αφορά την αδειοδότηση των μεταποιητικών 
επιχειρήσεων είτε με υπηρεσιακή αλληλογραφία είτε με επι¬ 
τόπιες επισκέψεις και τη λήψη των σχετικών εγγράφων. 

δ) Ενημερώνεται για τα προβλήματα τα οποία αναφύονται 
από την εφαρμογή της βιομηχανικής νομοθεσίας, μελετά επι- 
τόπου φακέλους αδειών και λαμβάνει αντίγραφα του περιε¬ 
χομένου αυτών, προκειμένου να αξιολογηθεί η διαδικασία έκ¬ 
δοσης της άδειας και να δοθούν οι απαιτούμενες κατευθυ¬ 
ντήριες οδηγίες. 

ε) Συντονίζει επιτελικά τις Διευθύνσεις Ανάπτυξηςτων Νο¬ 
μαρχιακών Αυτοδιοικήσεων και τα Κ.Υ.Ε. καθώς και τις Υπη¬ 


ρεσίες του Υπουργείου Ανάπτυξης οι οποίες είναι αρμόδιες 
για θέματα μεταποίησης ή για την επιθεώρηση των δραστη¬ 
ριοτήτων του ν.3325/2005, με την παροχή κατευθύνσεων και 
οδηγιών και γενικά προβαίνει στις απαραίτητες ενέργειες 
προκειμένου να πραγματοποιηθούν οι απαιτούμενες διορθω¬ 
τικές ή διαρθρωτικές αλλαγές, καθώς και να εφαρμόζεται με 
ενιαίο τρόπο η βιομηχανική νομοθεσία. 

στ) Προκαλεί την έκδοση εγκυκλίων από τις Υπηρεσίες του 
Υπουργείου Ανάπτυξης ή άλλων Υπουργείων, σε θέματα τα 
οποία σχετίζονται με την εφαρμογή της βιομηχανικής νομο¬ 
θεσίας και απαντά σε ερωτήματα νομαρχιακών, περιφερεια¬ 
κών ή κεντρικών Υπηρεσιών. 

ζ) Μεριμνά για την εφαρμογή, την παρακολούθηση της λει¬ 
τουργίας και τη περαιτέρω ανάπτυξη συστήματος ηλεκτρονι¬ 
κής διασύνδεσης του Υπουργείου Ανάπτυξης με τις Διευθύν¬ 
σεις Ανάπτυξης των Νομαρχιακών Αυτοδιοικήσεων και τις 
αντίστοιχες κεντρικές υπηρεσίες που είναι αρμόδιες για την 
αδειοδότηση των δραστηριοτήτων του ν.3325/2005 και αξιο¬ 
λογεί τα στοιχεία τα οποία καταχωρούνται στο σύστημα ηλε¬ 
κτρονικής διασύνδεσης. 

η) Ενημερώνει το Γενικό Γραμματέα Βιομηχανίας για την 
πορεία των επενδύσεων σε κάθε νομό και περιφέρεια, τις επι¬ 
χειρηματικές τάσεις που διαμορφώνονται και τα προβλήματα 
που τυχόν δημιουργούνται στους κλάδους της μεταποίησης. 

2) Το Τμήμα Επιμόρφωσης : 

α) Διοργανώνει σεμινάρια, ημερίδες, ομιλίες και γενικά με¬ 
ριμνά για την εκπαίδευση των υπαλλήλων οι οποίοι υπηρε¬ 
τούν στις Διευθύνσεις Ανάπτυξης των Νομαρχιακών Αυτοδι¬ 
οικήσεων και στα Κ.Υ.Ε ή προσλαμβάνονται για να στελεχώ¬ 
σουν τις Υπηρεσίες αυτές. 

β) Συντάσσει και προωθεί προτάσεις για τη χρηματοδότηση 
προγραμμάτων επιμόρφωσης των υπαλλήλων οι οποίοι υπη¬ 
ρετούν στις Διευθύνσεις Ανάπτυξης των Νομαρχιακών Αυτο¬ 
διοικήσεων και των Κ.Υ.Ε, καθώς και προτάσεις για τη βελτίω¬ 
ση της υλικοτεχνικής υποδομής των Υπηρεσιών αυτών. 

γ) Συνεργάζεται με το Εθνικό Κέντρο Δημόσιας Διοίκησης 
και Αυτοδιοίκησης και κάθε άλλο φορέα για τη σύνταξη και 
την υλοποίηση προγραμμάτων επιμόρφωσης των υπαλλήλων 
των Διευθύνσεων Ανάπτυξης των Νομαρχιακών Αυτοδιοική¬ 
σεων και των Κ.Υ.Ε. 

δ) Συνεργάζεται μετά Επιμελητήρια (Βιομηχανικά, Βιοτεχνι¬ 
κά, Εμπορικά, Επαγγελματικά, Τεχνικά) και τους παραγωγι¬ 
κούς φορείς για τον εντοπισμό και την επίλυση των προβλη¬ 
μάτων, τα οποία αναφύονται από την εφαρμογή της βιομηχα¬ 
νικής νομοθεσίας, καθώς και την επεξεργασία προτάσεων οι 
οποίες βελτιώνουν το σύστημα αδειοδότησης των δραστη¬ 
ριοτήτων του ν.3325/2005, όπως ισχύει. 

3) Το Τμήμα Νομοθετικού Έργου και Κωδικοποίησης Νο¬ 
μοθεσίας: 

α) Μεριμνά για την κωδικοποίηση της βιομηχανικής νομο¬ 
θεσίας. 

β) Επεξεργάζεται τη μορφή των εντύπων τα οποία χρησιμο¬ 
ποιούνται από τις Διευθύνσεις Ανάπτυξης των Νομαρχιακών 
Αυτοδιοικήσεων και τα Κ.Υ.Ε και από τις αντίστοιχες Υπηρε¬ 
σίες του Υπουργείου Ανάπτυξης σχετικά με την αδειοδότηση 
των μεταποιητικών επιχειρήσεων. 

γ) Μελετά, βελτιώνει καιπροτείνειτηνεφαρμογή διαδικασιών, 
προκειμένου δραστηριότητες αρμοδιότητας της Διεύθυνσης 
Ανάπτυξης της Νομαρχιακής Αυτοδιοίκησης (όπως χορήγηση 
επαγγελματικών αδειών, καταχώρηση ανελκυστήρων κλπ) να 
διεκπεραιώνονται από τα "Κέντρα Εξυπηρέτησης Πολιτών" 

δ) Επεξεργάζεται νομοθετήματα τα οποία αφορούν την 
εναρμόνιση της εθνικής νομοθεσίας με την κοινοτική σχετικά 
με θέματα της εν γένει μεταποίησης. 

ε) Συνεργάζεται με συναρμόδια Υπουργεία και φορείς, γιατην 
έκδοση νομοθετικών και διοικητικών μέτρων που αφορούν την 
προστασία των πολιτών, του περιβάλλοντος και των εργαζομέ¬ 
νων απάτην εν γένειλειτουργίατων βιομηχανιών, βιοτεχνιών και 
των πάσης φύσεως ηλεκτρομηχανολογικών εγκαταστάσεων. 

στ) Αξιολογείτην αποτελεσματικότητατων νομοθετημάτων 
και εισηγείται αρμοδίως τρόπους βελτίωσης του επενδυτικού 
περιβάλλοντος των μεταποιητικών επιχειρήσεων, με στόχο 
την αειφόρο ανάπτυξη. 

ζ) Διατυπώνει γνώμη για τα νομοθετήματα που συντάσσο- 
νται από τις Υπηρεσίες του Υπουργείου Ανάπτυξης ή των συ- 
ναρμόδιων Υπουργείων και αφορούν σε θέματα βιομηχανικής 
νομοθεσίας, στο σύνολο της, προκειμένου να διαπιστωθεί η 
συμβατότητά τους με το σύστημα αδειοδότησης των δρα¬ 
στηριοτήτων του ν.3325/2005, όπως ισχύει. 

η) Κοινοποιεί τα νομοθετήματα, τις εγκυκλίους και τα έγ¬ 
γραφα, τα οποία εκδίδονται από τις Υπηρεσίες του Υπουργεί¬ 
ου Ανάπτυξης στις Διευθύνσεις Ανάπτυξηςτων Νομαρχιακών 
Αυτοδιοικήσεων και τα Κ.Υ.Ε καθώς και στις Υπηρεσίες του 
Υπουργείου Ανάπτυξης, οι οποίες χορηγούν μηχανολογικές 
άδειες σύμφωνα με το ν.3325/2005. 

4) Το Τμήμα χορήγησης μηχανολογικών αδειών: 

α) Χορηγεί άδειες εγκατάστασης, επέκτασης, εκσυγχρονι¬ 
σμού και λειτουργίας βιομηχανιών και βιοτεχνιών φαρμάκων 
και παραγωγής ιατρικών αερίων, 

β) Ελέγχει και επιβάλλει κυρώσεις στις δραστηριότητες της 
προηγούμενης περίπτωσης, 

γ) Εξετάζει τα αιτήματα για την κατ’ εξαίρεση έκδοση μη¬ 
χανολογικών αδειών των δραστηριοτήτων που υπάγονται 
στις διατάξεις του ν.3325/2005. 

δ) Παρέχει υποστήριξη στην Επιτροπή εξέτασης ενδικοφα- 
νών προσφυγών του άρθρου 26 του ν.3325/2005. 

Άρθρο 3 
Στελέχωση 

Η στελέχωση της Διεύθυνσης και τωντμημάτωντης γίνεται 
σύμφωνα με τις διατάξεις του π.δ. 396/1989, όπως εκάστοτε 
ισχύει. 

Άρθρο 4 

Μεταβατικές διατάξεις 

Από της ισχύος του παρόντος, παύουν να ασκούνται από 
άλλες Υπηρεσίες της Γενικής Γραμματείας Βιομηχανίας του 
Υπουργείου Ανάπτυξης οι αρμοδιότητες που προβλέπονται 
από τον οργανισμό τους και αναφέρονται στο άρθρο 2 του 
παρόντος. 

Άρθρο 5 
Έναρξη ισχύος 

Η ισχύς αυτού του Διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 183 

Ίδρυση της Ανδρώας Κοινοβιακής Ιεράς Μονής Αγίας Τριά- 
δοςτου Δημοτικού Διαμερίσματος Κληματιάςτου Δήμου 
Θιναλίου του Νομού Κερκύρας, της Ιεράς Μητροπόλεως 
Κερκύρας, Παξών και Διαποντίων Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 39 παρ.3του ν.590/1977 "Περίτου 
Καταστατικού Χάρτου της Εκκλησίας της Ελλάδος" (Α’ 146). 


2. Τη διάταξη του άρθρου 90 του Κώδικα που κυρώθηκε με 
το άρθρο πρώτο του π.δ. 63/2005 "Κωδικοποίηση της νομο¬ 
θεσίας για την κυβέρνηση και τα κυβερνητικά όργανα" (Α'98). 

3. Την υπ’ αριθμ. 24/26.3.2004 σύμφωνη γνώμη του Επιχω¬ 
ρίου Μητροπολίτου της Ιεράς Μητροπόλεως Κερκύρας, 
Παξών και Διαποντίων Νήσων. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στην ΚΣΤ/2.3.2005 συνε¬ 
δρίαση της 148ης Συνοδικής Περιόδου. 

5. Τις διατάξεις της υπ’ αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής Παι¬ 
δείας και Θρησκευμάτων "Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρησκευ¬ 
μάτων" (Β' 608). 

6. Το γεγονός ότι από τις διατάξεις του διατάγματος δεν 
προκαλείται δαπάνη εις βάρος του Κρατικού Προϋπολογι¬ 
σμού ή του Προϋπολογισμού Ν.Π.Δ.Δ. 

7. Την 157/2005 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ανδρώα Κοινοβιακή Ιερά Μονή Αγίας Τριάδος 
του Δημοτικού Διαμερίσματος Κληματιάς, του Δήμου Θινα- 
λίου του Νομού Κερκύρας, της Ιεράς Μητροπόλεως Κερκύ¬ 
ρας, Παξών και Διαποντίων Νήσων. 

Αρθρο 2 

Η ισχύςτουπαρόντοςάρχεταιαπότηςδημοσιεύσεώςτου 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 184 

Ίδρυση Γυναικείας Κοινοβιακής Ιεράς Μονής των Αγίων Νη¬ 
πίων, στην περιοχή Πάνακτοςτου Δημοτικού Διαμερίσμα¬ 
τος Πύλης του Δήμου Δερβενοχωρίων, του Νομού Βοιω¬ 
τίας, της Ιεράς Μητροπόλεως Θηβών και Λεβαδείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 39 παρ. 3 του ν. 590/1977 "Πε¬ 
ρί του Καταστατικού Χάρτου της Εκκλησίας της Ελλάδος" 
(Α' 146). 

2. Τη διάταξη του άρθρου 90 του Κώδικα που κυρώθηκε με το 
άρθρο πρώτο του π.δ. 63/2005 "Κωδικοποίηση της νομοθεσίας 
για την Κυβέρνηση και τα Κυβερνητικά Όργανα" (Α' 98). 

3. Την υπ’ αριθμ. 640/10.3.2003 σύμφωνη γνώμη του επι¬ 
χωρίου Μητροπολίτου της Ιεράς Μητροπόλεως Θηβών και 
Λεβαδείας. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στην ΛΕ'/11.5.2005 συνε¬ 
δρίαση της 148ης Συνοδικής Περιόδου. 

5. Τις διατάξεις της υπ’ αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής Παι¬ 
δείας και Θρησκευμάτων "Καθορισμός αρμοδιοτήτων Υφυ- 

πουργών του Υπουργείου Εθνικής Παιδείας και Θρησκευ¬ 
μάτων" (Β' 608). 

6. Το γεγονός ότι από τις διατάξεις του διατάγματος δεν 
προκαλείται δαπάνη εις βάρος του Κρατικού Προϋπολογι¬ 
σμού ή του Προϋπολογισμού Ν.Π.Δ.Δ. 

7. Την 188/2005 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Γυναικεία Κοινοβιακή Ιερά Μονή των Αγίων Νη¬ 
πίων, στηνπεριοχή Πάνακτοςτου Δημοτικού Διαμερίσματος 
Πύληςτου Δήμου Δερβενοχωρίων, του Νομού Βοιωτίας, της 
Ιεράς Μητροπόλεως Θηβών και Λεβαδείας. 

Άρθρο 2 

Η ισχύςτου παρόντος άρχεται απάτης δημοσιεύσεώςτου 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 185 

Ίδρυση Ενορίας του Ιερού Ναού των Αγίων Αποστόλων του 
Οικισμού Αμφιθέας του Δήμου Πέτα του Νομού Άρτης, 
της Ιεράς Μητροπόλεως Αρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του ν. 590/1977 "Πε¬ 
ρί του Καταστατικού Χάρτου της Εκκλησίας της Ελλάδος" 
(Α' 146) σε συνδυασμό με τις διατάξεις των άρθρων 2 και 3 
του Κανονισμού 8/1979 της Ιεράς Συνόδου της Εκκλησίας 
της Ελλάδος "Περί Ιερών Ναών και Ενοριών" (Α71980). 

2) Τη διάταξητου άρθρου 90 του Κώδικα που κυρώθηκε με το 
άρθρο πρώτο του π.δ. 63/2005 "Κωδικοποίηση της νομοθεσίας 
για την Κυβέρνηση και τα Κυβερνητικά Όργανα" (Α' 98). 

3) Την υπ’ αριθμ. 801/14.6.2004.σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Άρτης. 

4) Την υπ’ αριθμ. 2/19.4.2005 σύμφωνη γνώμη του Μητρο- 
πολιτικού Συμβουλίου της Ιεράς Μητροπόλεως Άρτης. 

5) Την υπ’ αριθμ. 147/19.7.2004 γνωμοδότηση του Δημοτι¬ 
κού Συμβουλίου, του Δήμου Πέτα. 

6) Τις διατάξεις της υπ’ αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής Παι¬ 
δείας και Θρησκευμάτων "Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρησκευ¬ 
μάτων" (Β' 608). 

7) Το γεγονός ότι από τις διατάξεις του διατάγματος δεν 
προκαλείται δαπάνη εις βάρος του Κρατικού Προϋπολογι¬ 
σμού ή του Προϋπολογισμού Ν.Π.Δ.Δ. 

8) Την 190/2005 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού των Αγίων Αποστόλων 
του Οικισμού Αμφιθέας, του Δήμου Πέτα του Νομού Αρτης, 
της Ιεράς Μητροπόλεως Άρτης. 


Άρθρο 2 

Η ισχύς του παρόντος άρχεται από της δημοσιεύσεώς του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 
-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 186 

Ίδρυση Ενορίας του Ιερού Ναού Αγίου Νεκταρίου Άργους 
Ορεστικού της Ιεράς Μητροπόλεως Καστοριάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1) Τις διατάξεις του άρθρου 36 παρ. 2 του ν. 590/1977 "Πε¬ 
ρί του Καταστατικού Χάρτου της Εκκλησίας της Ελλάδος" 
(Α' 146) σε συνδυασμό με τις διατάξεις των άρθρων 2 και 3 
του Κανονισμού 8/1979 της Ιεράς Συνόδου της Εκκλησίας 
της Ελλάδος "Περί Ιερών Ναών και Ενοριών" (Α'/1980). 

2) Τη διάταξητου άρθρου 90 του Κώδικα που κυρώθηκε με 
το άρθρο πρώτο του π.δ. 63/2005 "Κωδικοποίηση της νομο¬ 
θεσίας για την κυβέρνηση και τα κυβερνητικά όργανα" 
(Α'98). 

3) Την υπ’ αριθμ. 642/16.12.2004 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Καστοριάς. 

4) Την υπ’ αριθμ. 24/11.2.2005 γνωμοδότηση του Δημοτι¬ 
κού Συμβουλίου Ορεστίδος, 

5) Τις διατάξεις της υπ’ αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής Παι¬ 
δείας και Θρησκευμάτων "Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρησκευ¬ 
μάτων" (Β' 608). 

6) Το γεγονός ότι από τις διατάξεις του διατάγματος δεν 
προκαλείται δαπάνη εις βάρος του Κρατικού Προϋπολογι¬ 
σμού ή του Προϋπολογισμού Ν.Π.Δ.Δ. 

7) Την 146/2005 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε 

Άρθρο 1 

Ιδρύεται Ενορία του Ιερού Ναού Αγίου Νεκταρίου Άργους 
Ορεστικού της Ιεράς Μητροπόλεως Καστοριάς. 

Άρθρο 2 

Η ισχύς του παρόντος άρχεται από της δημοσιεύσεώς του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




